Diari Oficial de la Generalitat Valenciana


Sumari del DOGV 104, del 15-05-1983 (1983/802245)

CONVENI col lectiu del personal contratat laboral de la Generalitat Valenciana, de 5 de maig de 1983.
-----------------------------------------------------------------------------------------------------

### Dades del document

Número de DOGV
:   104

Data del DOGV
:   15-05-1983

Secció del DOGV
:   NOMENAMENTS I CESSAMENTS

Número del document
:   1983/802245


Data del document
:   05-05-1983

Organisme emissor


Tipus de document
:   Anunci

Conveni Col·lectiu del personal contractat laboral de la Generalitat Valenciana, de 5 de maig de 1983.  
CAPITOL I  
AMBIT D'APLICACIO  
Article 1.r Finalitat i àmbit funcional.   
Aquest Conveni empresarial estableix i regula les normes per les quals han de regir-se les condicions de treball del personal laboral propi de la Generalitat Valenciana que presta els serveis als distints Centres Directius d'aquesta, tant en serveis centrals i perifèrics com en organismes Autònoms dependents d'aquesta i que no estiguen inclòsos en les transferències de l'Administració Central o Perifèrica de l'Estat.   
Article 2.n Ambit personal.   
1.r Per personal laboral propi de la Generalitat Valenciana s'entén el treballador fix interí o eventual que exerceix les activitats a les distintes unitats Administratives, d'acord amb la legislació vigent en la matèria, i que no ha estat objecte de transferència a la Generalitat Valenciana per part de l'Administració de l'Estat.   
2.n Queden exclosos del camp d'aplicació d'aquest Conveni:   
2.1. El personal la relació del qual amb la Generalitat Valenciana es derive d'un contracte administratiu.   
2.2. El personal que presta serveis a empreses de caràcter públic o privat que tinguen subscrit contracte d'obres o serveis amb la Generalitat Valenciana.   
2.3. Els professionals la relació dels quals amb la Generalitat es derive de l'acceptació d'una minuta o pressupost per a la realització d'una obra o servei.   
2.4. El personal laboral subjecte a relació amb alguna de les Administracions de l'Estat i adscrit a la Generalitat Valenciana mitjançant els Decrets de transferències, cessió o qualssevol de les fómules de subrogació per la Generalitat Valenciana, previstes a la legislació vigent.   
3.r Les anteriors exclusions s'entenen sense perjudici que, per part de la Generalitat Valenciana, s'instrumenten els mecanismes necessaris a fi de realitzar, si s'escau, les adhesions posteriors pels procediments legals establerts a l'efecte.   
Article 3.r Ambit territorial.   
Aquest Conveni serà d'aplicació en l'àmbit administratiu de la Generalitat Valenciana, que inclou les províncies d'Alacant, Castelló i València.   
Article 4.t Ambit temporal.   
Aquest Conveni entrarà en vigor el dia de la publicació al «Diari Oficial de la Generalitat Valenciana», si bé els efectes econòmics es retrotrauran a l?1 de gener de 1983, i tindrà com a termini de validesa un any, sense perjudici del que disposa l'article següent.   
A partir de l?1 de gener de 1984, es cobrarà un complement a compte del nou Conveni, que es xifrarà en el 80% de l'increment que experimenten els crèdits de personal dels Pressupostos Generals del Consell per a 1984, aplicat sobre la retribució mensual bruta efectivament cobrada durant 1983, exclosos els complements de llocs de treball i de dedicació exclusiva.   
Article 5.é Pròrroga i denúncia.   
Les dues parts es comprometen a la iniciació de la negociació del nou Conveni 45 dies abans que acabe la vigència d'aquest, sempre que mitjance denúncia formal per una de les parts davant l'altra. De no mitjançar-ne, s'entendrà prorrogat tàcitament any per any.   
Sense perjudici d?açò, qualsevol de les parts podrà denunciar aquest Conveni a partir del moment que la Presidència de la Generalitat lliure formalment al Comité d'Empresa una proposta de normes reguladores del personal al servei de la Generalitat.   
Article 6.é Norma no discriminatòria  
No podrà ser discriminat cap empleat de la Generalitat subjecte a aquest Conveni per raons d'edat, sexe, ideologia política, sexualitat o religió, en cap aspecte de la relació jurídico-laboral.   
Article 7.é Condició més beneficiosa.   
La normativa contemplada a aquest Conveni respectarà les condicions més beneficioses de caràcter econòmic o de qualsevol altra classe a nivell personal, en concepte anual, que superen les estipulacions del Conveni.   
CAPITOL II  
REVISIO, ABSORCIO I GARANTIES  
Article 8.é Absorció i compensació.   
Les condicions econòmiques establertes a aquest Conveni seran compensades i absorbides en còmput anual i global amb les ja existents en el moment de l'entrada en vigor, qualsevol que en siga l'origen, denominació i forma.   
Article 9.é Garanties.   
9.1. Les condicions pactades formen un tot orgànic i a efectes de l'aplicació pràctica seran considerades globalment.   
9.2. Es crea la Comissió de Vigilància, Interpretació, Arbitratge i Conciliació per a la correcta aplicació del Conveni.   
La Comissió esmentada estarà formada por 6 vocals, 3 per cada part, en el benentés que la representació sindical serà elegida pel Comité d'Empresa entre els membres, i els del Consell, pel Ple del Consell. Cada part podrà ser assistida per aquells assessors que considere convenients. Els acords s'hauran de prendre per unanimitat.   
Serà membre, necessàriament, de la Comissió de Vigilància, Interpretació, Arbitratge i Conciliació el responsable del personal laboral del Consell.   
Es constituirà dins dels 15 dies següents a la data de publicació del Conveni al «Diari Oficial de la Generalitat Valenciana», i en la reunió constitutiva s'establirà el programa de treball, la freqüència de les reunions i altres condicions que hagen de regir-ne el funcionament.   
Els acords que s'hi adopten quedaran reflectits en l'acta que es prendrà en cada reunió i tindran caràcter vinculant per a les parts.   
9.3. El contracte de Treball que vincule l'empleat del Consell a aquest, estarà basat en el principi de garantia d'estabilitat en el treball, amb les excepcions previstes a la Llei.   
CAPITOL III  
ORGANITZACIO DEL PERSONAL  
Article 10. Classificació professional.   
10.1. El personal laboral al servei de la Generalitat Valenciana es classificarà, d'acord amb la titulació requerida per a la contractació i amb les funcions que exercesca, en els cinc grups següens de categories equivalents als del funcionaris de l'Administració Civil de l'Estat.   
CATEGORIA A. Titulats Superiors.-Equivalent al personal funcionari d?índex 10, grau 3 i coeficient de proporcionalitat 5.   
Al personal d'aquesta categoria li correspon l'exercici de funcions directives o professionals, per a l'execució de les quals es demane estar en possessió del corresponent títol professional expedit per una Facultat o Escola Tècnica Superior.   
CATEGORIA B. Titulats Mitjans.-Equivalent a personal funcionari d'índex 8, grau 2 i coeficient 3'6.   
El personal d'aquesta categoria desplegarà activitats de col·laboració i suport a les funcions del personal de la Categoria A, sota la seua dependència, i les professionals pròpies de la seua titulació. Haurà d'estar en possessió del corresponent títol professional expedit pel Centre Universitari legalment facultat.   
CATEGORIA C. Administratius l.a-Equivalent a personal funcionari d?índex 6, grau 2, coeficient 2'6.   
Treballadors que, a les ordres del Director o Cap d'una unitat Administrativa, realitzen amb responsabilitat i iniciativa qualificada activitats de caràcter burocràtic que comporten una preparació específica i reconeguda.   
Administratius 2.ª- Equivalent a personal funcionari d'índex 6, grau 1, coeficient 2'3.   
Treballadors que, realitzant llurs funcions al si d'una unitat administrativa coordinats per un administratiu de 1.a, realitzen activitats que requereixen un perfeccionament superior al de les tasques repetitives o simples del personal de categoria D.   
En els dos casos (administratius de l.a i 2.a), es requerirà estar en possessió de la titulació d'Ensenyament Mitjà (Batxillerat, Formació Professional de 2.n Grau) o equivalent.   
CATEGORIA D. Auxiliars administratius.-Equivalent a personal funcionari d?índex 4, grau 1, coeficient 1'7.   
Treballadors encarregats de tasques consistents en operacions repetitives o simples, relatives al treball d'oficina o de despatx i que no requeresquen una responsabilitat directa.   
S'exigirà estar en possessió del títol d'Educació General Bàsica, Graduat Escolar o equivalent.   
CATEGORIA E. Subalterns.-Equivalent a personal funcionari d?índex 3, grau 1, coeficient 1'3.   
Treballadors encarregats de tasques subalternes de les realitzades per persones de les categoríes superiors. S'enquadren en aquest grup totes les categories vigents en l'Administració Civil de l'Estat que realitzen funcions específicament subalternes o de caràcter general en les distintes unitats administratives.   
Es requerirà estar en possessió d'Estudis Primaris, Escolaritat o equivalent.   
CATEGORIA F. Mecànics Conductors.-Treballadors del Consell que, en possessió estant del corresponent permís de conduir i acreditant coneixements professionals de mecànica, condueixen els cotxes oficials del Consell. Equivalents a personal funcionari d?índex 3, grau 1, coeficient 1'7.   
Es requerirà estar en possessió del títol d'Estudis Primaris, Escolaritat o equivalent, així com del Carnet de Conduir categories B i C.   
Article 11. Plantilles.   
Quan la Generalitat Valenciana aprove per a cada Conselleria, d'acord amb la normativa general i amb el que preveuen els Decrets i Reglaments de Règim Intern d'òrganització i estructuració, la plantilla orgànica corresponent, delimitant per a cada lloc de treball la categoria que li corresponga, les comeses que se li assigna, la titulació específica exigida, el nivell orgànic adient, així com, si s'escau, les condicions d'exclusivitat, penositat, perillositat i d'altres que puguen reconéixer-se, al personal laboral se li assignarà el lloc corresponent dins d'aquesta.   
Article 12. Destinacions.   
El personal contractat laboral de la Generalitat Valenciana será destinat a les diferents unitats administratives d'aquesta. També se li podran assignar les funcions de les corresponents direccions d'aquestes unitats, en els termes que establesca la legislació vigent, i el treballador tindrà dret a les retribucions que corresponen a les esmentades funcions, mentre dure l'assignació d'aquestes.   
L'escrit d'assignació de les funcions corresponents a les direccions de les distintes unitats administratives, així com el cessament, es remetrà per a la publicació al «Diari Oficial de la Generalitat Valenciana».   
CAPITOL IV  
PROVISIO DE VACANTS,  
PROVES I MODIFICACIO DE PLANTILLES  
Article 13. Ingressos i període de prova.   
La Comissió de Vigilància, Interpretació i Arbitratge serà la que en cada cas elaborarà les normes per les quals haurà de regir-se la contractació del personal laboral.   
Article 14. Ascens i provisió de vacants.   
El Consell es compromet, abans del 31 de desembre de 1983, a revisar les categories d'aquells treballadors que facen funcions de categoria superior i estiguen en possessió de la titulació exigida. En cas de desacord podran sotmetre la qüestió a la Comissió de Vigilància, Interpretació, Arbitratge i Conciliació, tot sense perjudici de les facultats de la jurisdicció competent.   
Tots els empleats podran ser destinats a treballs de categoria superior. L'empleat que realitze funcions de categoria superior a les que corresponguen a la categoria professional que tinga reconeguda, per un període superior a sis mesos durant un any, o vuit durant dos anys, pot reclamar davant la Direcció del Consell la classificació professional adequada, sempre que complesca els requisits estipulats en aquest Conveni.   
Quan exercesquen funcions de categoria superior, però no s' escaiga, legalment o convencional , l'ascens, l?empleat tindra dret a la diferència retributiva entre la categoria assignada i la funció que efectivament realitze.   
Si per necessitats peremptòries o imprevisibles de l'activitat productiva el Consell necessita destinar un empleat a treballs corresponents a categoria inferior a la seua, només podrà fer-ho durant el temps imprescindible, i li mantindrà la retribució i els altres drets derivats de la seua categoria professional i ho comunicarà als representants legals dels sempleats.   
Es concedeix preferència al personal subaltern al servei del Consell per tal que puguen ocupar places vacants de categoria administrativa, sempre que obtinguen igual o superior puntuació que els altres aspirants a ingrés en les proves que es convoquen a tal efecte.   
Article 15. Accés a la Funció Pública.   
Si en el termini de vigència d'aquest Conveni queda aprovada la Llei de la Funció Pública o normes semblants d'accés al cos de funcionaris de l'Administració Autonòmica, en tot cas el personal de plantilla del Consell hi podrà accedir en els termes de les esmentades normes, i es respecfaran els drets adquirits, sense perjudici de l'exercici del dret, per part dels contractats laborals, d'optar a poder mantenir l'actual règim jurídico-laboral.   
Article 16. Mobilitat, funcions y cessaments.   
1. La mobilitat funcional al si del Consell s'efectuarà sense perjudici dels drets econòmics i professionals del treballador, no tindrá altres limitacions que les exigides per les titulacions acadèmiques o professionals nocessàries per a exercir la prestació laboral i la pertinència al grup professional.   
2. Quan calga prescinir del personal fix, amb excepció dels casos d'acomodament disciplinari i objectiu, s'haurà de procedir d'acord amb la legislació vigent, en aquesta matèria, observant, sempre dins de cada categoria, un rigorós ordre d'antiguitat en el Consell.   
Quan un empleat es propose cessar al servei del Consell, ho comunicarà per escrit duplicat, una còpia del qual li serà lliurada degudament segellada, amb quince dies d'antelació.   
3. El treballador afectat per la reducció de plantilla tindrà opció d'ocupar una plaça d'especialitat inferior, si n'hi ha, i percebrà la remuneració corresponent al lloc de treball anterior.   
Article 17. Mobilitat geogràfica.   
Els empleats, llevat dels contractats específicament per a serveis mòbils o itinerants, no podran ser traslladats a un centre de treball distint del Consell que comporte canvi de residència, a no ser que hi haja raons tècniques, organitzatives o productives que el justifiquen, o bé contractacions referides a l'activitat empresarial i ho permeta l'Autoritat laboral, previ expedient tramitat a l'efecte.   
Autoritzat el trasllat, l?empleat tindrà dret d'optar entre el trasllat, percebent una compensació per despeses, o extingir el contracte mitjançant la indemnització que es determine, com si es tractàs d'extinció autoritzada per causes tecnològiques o econòmiques. La compensació a què fa referència el primer supòsit inclourà tant les despeses pròpies com les dels familiars al seu càrrec, en els termes que es convinguen entre les parts.   
Igualment es determinarà entre aquestes el termini d'incorporació al nou lloc de treball, que no serà inferior a trenta dies.   
Per raons tècniques, organitzatives o de producció, o bé per contractacions referides a l'activitat del Consell, aquest podrà desplaçar el personal temporalment, fins el límit d'un any, a població distinta de la seua residència habitual, i abonarà, a més dels salaris, les despeses de viatges i dietes. Si el desplaçament és per temps superior a tres mesos, el treballador tindrà dret a un mínim de quatre dies laborals d'estada al seu domicili d'origen per cada tres mesos de desplaçament, sense còmputar com a tals els de viatge, les despeses del qual correras a càrrec del Consell. Quan el treballador s'opose al desplaçament i n'al·legue causa justa, compet a l'Autoritat Laboral, sense perjudici de l'executivitat de la decisió, conéixer la qüestió i la resolució serà de compliment immediat.   
Si per trasllat, un dels cònjuges canvia de residència, l?altre, si és treballador del Consell, tindrà dret al trasllat a la mateixa localitat, si n'hi hagués lloc de treball.   
Els representants legals dels treballadors tindran prioritat de permanència als llocs de treball a què es refereix.   
CAPITOL V  
MALALTIES, PERMISSOS I EXCEDENCIES  
Article 18. Malaltia.   
El Consell, des del cinqué dia de la corresponent baixa, inclòses les malalties de més de 21 dies, complementarà les prestacions de la Seguretat Social fins el 100% del salari real durant un termini màxim de 9 mesos, a partir de la baixa, i sense que puga excedir de 9 mesos per any.   
Els empleats inclòsos en aquest article estan obligats, llevat d'impossibilitat manifesta i justificada, a causar baixa en la Seguretat Social dins de les 48 hores següents.   
Hauran de prestar-se també a ser reconeguts pel metge que designe el Consell, a fi que aquest informe sobre la impossibilitat de prestar serveis. La resistència de l'empleat a ser reconegut establirà la presumpció que la malaltia és simulada. Cas de discrepància entre el metge del Consell i el de l'empleat, se sotmetrà la qüestió a la Inspecció Mèdica de la Seguretat Social, el dictamen de la qual serà decisori.   
Es realitzarà reconeixement mèdic una vegada a l'any, i a través del Gabinet d'Higiene i Seguretat en el Treball. El Consell facilitarà els mitjans necessaris per a la instal·lació, servei i manteniment d'un botiquí sanitari a cada Conselleria.   
Article 19. Permissos.   
El personal tindrà dret a permíssos retribuïts en els casos següents:   
- Per matrimoni: 15 dies, i els podrà gaudir sense solució de continuïtat en les vacances.   
- Per mort del cònjuge, pares o fills: 5 dies.   
- Per mort de germans: 3 dies.   
- Per part de l'esposa: 3 dies.   
- Per trasllat de domicili: 2 dies (es còmputarà bianualment).   
- Per compliment d'un deure públic: segons la legislació vigent.   
Els empleats tindran dret a una hora d'absència del treball per lactància d'un fill menor de nou mesos, que podrà dividir en dues fraccions. La dona, per pròpia voluntat, podrà substituir aquest dret per una reducció de la jornada normal en mitja hora, amb la mateixa finalitat.   
Aquell qui, per raons de guarda legal, tinga a cura algun menor de sis anys o un disminuït físic o psíquic, que no exercesca cap activitat retribuïda, tindrà dret a una reducció proporcional del salari entre, almenys, un terç i un màxim de la meitat de la durada d'aquella.   
L'empleat tindrà dret a permís retribuït per a concórrer a exàmens, així com una preferència a elegir torn de treball, si tal és el règim instaurat al Consell, quan curse amb regularitat estudis per a l'obtenció d'un títol acadèmic o professional. A l'adaptació de la jornada ordinària de treball per a l?assistència a cursos de formació professional o a la concessió del permís oportú de formació i perfeccionament professional amb reserva de lloc de treball. S'estableix, amb justificació prèvia, un permís retribuït de 15 dies màxim, per qüestió d'estudis o formació professional, al marge dels altres drets o permíssos contemplats a aquest Conveni.   
Permissos no retribuïts.   
Els empleats que estiguen treballant al Consell un any com a mínim, tindran dret a sol·licitar un permís sense sou per un màxim de 15 dies, durant l?any, i 30 de cada dos anys, i haurà d'atorgar-lo el Consell, llevat que no resulte factible per notòries necessitats del servei.   
Llicències.   
El personal que estiga treballant un mínim de cins anys, podrà demanar, en cas de necessitat justificada, llicències sense sou per termini no inferior a sis mesos. Aquestes llicències no podran sol·licitar-se més d'una vegada en el transcurs de tres anys.   
Article 20. Excedències.   
L'excedència podrà ser voluntària o especial. L'especial, que donarà dret a la conservació del lloc i al còmput de l'antiguitat de la vigència, es concedirà per la designació o elecció per a un càrrec públic que possibilite l'assistència al treball. El reingrés haurà de ser sol·licitat dins del mes següent ai cessament en el càrrec públic.   
L'empleat amb, almenys, una antiguitat en el Consell d'un any, té dret que se li reconega la possibilitat de situarse en excedència voluntària per un termini no menor d'un any i no major de cinc. Aquest dret només podrà ser exercitat una altra vegada pel mateix treballador si han passat quatre anys des del final de l'exedència anterior.   
Els empleats tindran dret a un període d'excedència no superior a tres anys, per tal d'atendre cada fill, a comptar des de la data de naixement d'aquest. Els successius fills donaran dret a un nou període d'excedència que, si s'escau, farà que finalitze el que venia gaudint. Quan el pare i la mare treballen, només un d'ells podrà exercitar aquest dret.   
També podran sol·licitar el pas a la situació d'excedència en el Consell, els empleats que exercesquen funcions sindicals d'àmbit provincial o superior, mentre dure l'exercici del càrrec representatiu.   
L'empleat excedent conserva un dret preferent al reingrés en les vacants d'igual o similar categoria a la seua que hi hagués o es puguen produir al Consell.   
Article 21. Servei Militar.   
Durant el temps que el personal faça el Servei Militar, obligatori o voluntari, per tal d'avançar el compliment, se li reservarà la plaça que exercia; transcorregut un mes del llicenciament sense la reincorporació al treball, s'entendrà que renuncia per voluntat pròpia al lloc de treball, i quedarà extingida la relació laboral.   
Quan les obligacions militars permeten a l'empleat anar a l'oficina i sempre que per això no trastorne el treball, apreciació que farà el Consell, l?empleat podrà treballar per hores abonades a prorrata del seu sou.   
Si el Consell tingués dependències en la població on siga destinat, es procurarà d'adcriure'l-hi, sempre que siguen compatibles amb els deures d'empleat i soldat.   
En tots els casos li seran abonades les gratificacions extraordinàries corresponents.   
CAPITOL VI  
JORNADA LABORAL, VACANCES, DIETES  
I PAGAMENTS EXTRAORDINARIS  
Article 22. Jornada laboral.   
1. La jornada laboral ordinària serà de 40 hores setmanals, respectant els acords que amb caràcter general han estat establerts per a l'Administració, i amb la mateixa distribució d'horari, de 8 a 15 hores de dilluns a divendres, i de 9 a 14 els dissabtes.   
2. Per a aquells llocs de treball als quals se'ls reconega el règim de dedicació exclusiva que, a més de les incompatibilitats inherents a aquest, impliquen la plena dedicació habitual al servei, la jornada de treball serà de dues hores més a l'establerta per a la jornada ordinària.   
3. Els treballadors gaudiran de mitja hora de descans per al desdejuni.   
4. Quan per necessitats de servei siga necessària la implantació d'horari partit per a determinats llocs de treball, la Generalitat abonarà la indemnització corresponent, que es determina, per a 1983, en 530 pessetes diàries.   
Article 23. Marge de tolerància.   
S'establirà un marge de tolerància de 15 minuts en l?hora d'entrada i d'eixida al treball, en benefici del personal.   
Article 24. Vacances.   
Tot el personal subjecte a aquest Conveni gaudirà de 30 dies naturals de vacances. D'aquests, hauran de ser consecutius 21 dies com a mínim, i podran, per tant, ser fraccionats. Caldrà fer-los en el període inclòs entre el primer de juliol i el 30 de setembre, tots dos inclòsos. El període de vacances es donarà a conéixer amb tres mesos d'antelació, com a mínim.   
Article 25. Dietes i locomoció. Comissions de servei.   
S'abonaran les quantitats que es determinen per als funcionaris de l'Administració Civil de l'Estat.   
Article 26. Pagues extraordinàries.   
S'abonaran dues pagues extraordinàries per l'import de les retribucions bàsiques d'una mensualitat cadascuna, en els mesos de juny i desembre, i s'hauran d'abonar abans del 30 de juny la primera, i del 20 de desembre la segona.   
CAPITOL VII  
RETRIBUCIONS, INDEMNITZACIONS,  
JUSTIFICACIONS, HORES EXTRAORDINARIES  
I SEGURETAT SOCIAL  
Article 27. Retribucions bàsiques.   
El personal contractat en règim laboral per la Generalitat Valenciana serà retribuït pels conceptes que determina aquest Conveni. A tal efecte, s'estableixen les retribucions bàsiques següents, així com les condicions de còmput:   
1. Les quanties dels diversos conceptes retributius básics es determinen, tenint en compte el nivell de salaris existents a l'Administració de l'Estat per a llocs de similar categoria i nivell, d'acord amb les equivalències descrites a l'article 11 d'aquest Conveni. En cap cas les retribucions bàsiques podran ser inferiors al Salari Mínim Interprofessional.   
2. El personal sotmés a aquest Conveni percebrà les retribucions bàsiques següents:   
a) El sou, que consistirà en una quantitat igual per a tots els llocs de treball de la mateixa categoria.   
b) L'antiguitat, còmputada en triennis reconeguts com a conseqüència dels serveis efectius prestats en qualsevol Conselleria o altres òrgans o institucions dependents de la Generalitat Valenciana, i cada trienni es valorarà en la mateixa quantia que els aprovats per als funcionaris de l'Administració Civil de l'Estat.   
c) Les pagues extres, dos per any, igual cadascuna a una mensualitat de les retribucions determinades als apartats precedents.   
3. Les retribucions bàsiques acordades per les parts són estipulades en les taules de l'Annex.   
Article 28. Retribucions complementàries.   
1. Complement normalitzat, que serà percebut pel personal laboral de la Generalitat Valenciana.   
2. Complement de dedicació exlusiva, que s'assignarà a aquells llocs de treball que així ho requeresquen, de conformitat amb la naturalesa de les funcions.   
3. Complement de lloc de treball o destinació, que s'assignarà segons els que estableix aquest Conveni.   
4. Plus de perillositat, que s'assignarà únicament als mecànics-conductors.   
Els imports d'aquestes retribucions seran els establerts a l'Annex corresponent d'aquest Conveni.   
Article 29. Indemnitzacions i gratificacions.   
El personal efecte a aquest Conveni percebrà:   
a) Indemnitzacions per residència, per les despeses realitzades per raó del servei, o pel trasllat forçós, amb canvi de residència, d'acord amb la legislació vigent.   
b) Les gratificacions per a compensar la perillositat o penositat de determinats serveis, o el caràcter extraordinari d'aquests.   
La quantia d'aquestes percepcions serà determinada per la Comissió d?Interpretació, Vigilància, Arbitratge i Conciliació, així com les condicions de la percepció i quins són els creditors.   
Article 30. Hores extraordinàries.   
D'acord amb la legislació vigent, el nombre d'hores extraordinàries no podrà excedir de dues al dia, quinze al mes i cent a l'any, i s'abonaran amb l'increment del 75% sobre la retribució bruta anual dividida per la jornada laboral en còmput anual.   
Article 31. Seguretat Social.   
1. Tots els empleats acollits a aquest Conveni, siguen fixos o interins, hauran de ser afiliats a la Seguretat Social, i anirà al seu càrrec la quota corresponent de productor, per tal que les cotitzacions es realitzen d'acord amb la legislació vigent.   
2. La quota que correspon abonar a l'empleat ha de ser-li descomptada amb la mateixa periodicitat amb què se li abonen les retribucions, encara que, de vegades, en quede pendent la liquidació posterior per diferències en els índexs o percentatges d'aplicació en cada període.   
CAPITOL VIII  
GARANTIES I DRETS SINDICALS  
Article 32. Seccions sindicals.   
Secció Sindical: es podran crear seccions sindicals al si del Consell per part dels empleats afiliats a un mateix Sindicat. La constitució es comunicarà al responsable del personal del Consell. La Secció Sindical elegirà un Delegat Sindical davant la Direcció de Personal del Consell.   
El Delegat Sindical haurà de ser empleat en actiu del Consell, i designat d'acord amb els estatuts de la Central Sindical o Sindicat que representa.   
Per a les funcions dels Delegats Sindicals s'atindrà al que disposa l'Estatut dels Treballadors.   
Drets sindicals.   
En tant no hi haja modificació que tinga incidència en el nombre d'elegits en les normes electorals d'acord amb les quals s'han celebrat les darreres eleccions, tots els representants del personal disposaran de fins a 25 hores mensuals dins de la jornada normal o ordinària de treball, per a l'exercici de les funcions representatives sense que, en cap de cas, es produesca el dret a la percepció d'hores extraordinàries, encara que aquestes activitats representatives es realitzen fora de l'esmentada jornada.   
Els representants dels treballadors gaudiran d'aquest dret amb el requisit de la notificació escrita del Cap de la Unitat Administrativa corresponent, dins de la jornada anterior a l'execució, llevat de raons d'urgència degudament justificades per escrit amb posterioritat.   
Les distintes hores podran acumular-se en un o diversos membres del Comité d'Empresa, i podran quedar rellevats del treball alguns dels representants sindicals.   
Per a la referida acumulació caldrà la cessió i acceptació per escrit dels afectats de la qual caldrà assabentar, també, la Subsecretaria de la Presidència del Consell.   
Els representants del personal laboral en les Comissions negociadora i paritària del Conveni, que estiguen destinades als serveis perifèrics del departament, tindran dret de percebre dietes i despeses de funcionament per tal d'assistir a les reunions oficials d'aquestes.   
Les hores emprades en els viatges a les reunions no entraran en el còmput d'hores establertes en el punt anterior, i no seran, en cap cas, abonables com a hores extraordinàries.   
La Secretaria General Tècnica de cada departament cursarà la corresponent autorització d'assistència a les reunions de les esmentades Comissions.   
Les dietes per als representants del personal laboral en l'exercici de les seues funcions tindran un valor fix de 3.500 pessetes la dieta normal, i 1.500 pessetes netes, la reduïda o mitja, independentment del nivell retributiu i de l'antiguitat d'aquests.   
Article 33. Comité d'Empresa.   
Les parts signants, per les presents estipulacions, ratifiquen la seua condició d'interlocutors vàlids, i es reconeixen com a tals, per tal d'incrementar unes relacions laborals basades en el respecte mutu i tendents a facilitar la resolució de tots els conflictes i problemes que suscite la nostra dinàmica social.   
En tots els altres aspectes referents al Comité d'Empresa, caldrà atenir-se al que disposa l'Estatut dels Treballadors.   
CAPITOL IX  
DISPOSICIONS DIVERSES  
Article 34. Formació de personal.   
La Generalitat Valenciana procurarà una formació progressiva a tot el personal fix en plantilla del Consell, a fi de vetlar per una millor prestació dels serveis, procurar un millor funcionament i augmentar-ne l'eficàcia.   
Aquesta formació es concretarà en la realització de cursos de perfeccionament per cada categoria professional. Aquests cursos hauran de ser organitzats i subvencionats pel Consell, i es realitzaran amb una periodicitat mínima d'un curs cada dos anys.   
Sense perjudici d?açò, el Consell es compromet a desenvolupar el Decret de 28 de gener de 1980, de la Presidència del Consell, de creació de l?Institut Valencià d'Estudis de l'Administració Autònoma o entitat similar, en el termini de dos anys a comptar des de la signatura d'aquest Conveni.   
Article 35. Subsidi per malaltia o accident de treball.   
A partir de la signatura d'aquest Conveni, els treballadors que causen baixa per malaltia comuna o de treball, percebran amb càrrec al Consell, un complement que, addicionat a la indemnització, supose la percepció del 100% del salari real del treballador.   
Per tal de determinar la quantia de la prestació es tindrà en compte per a fixar la base de cotització, el que estableix la legislació vigent.   
El Consell podrà verificar l'estat de malaltia o accident del treballador, mitjançant reconeixement a càrrec del personal mèdic. La negativa del treballador a aquest reconeixement podrà determinar la suspensió dels drets econòmics que puga haver a càrrec del Consell per l'esmentada situació.   
Article 36. Seguretat per defunció i invalidesa.   
El Consell constituirà, sempre que així ho faça per a la resta del personal, una assegurança per defunció i invalidesa per al personal laboral, en els termes i condicions de mort natural, mort accidental, mort per accident de circulació, invalidesa total i permanent per malaltia o accident, que en el seu moment s'establesquen.   
D'aquestes garanties rebran tots els treballadors el corresponent certificat individual, i còpia d'aquest el Comité d'Empresa, si ho sol·licitàs.   
Article 37. Seguretat i Higiene en el Treball.   
I. Les unitats administratives adopfaran, respecte de la prevenció d'accidents, higiene i seguretat en el treball, totes les disposicions que siguen pertinents per tal de donar la formalització adient a les normes de l'Ordenança General de Seguretat i Higiene en el Treball i d'altres preceptes de general aplicació.   
2. En tots els centres de treball, independentment de l'assistència que puguen pretar-hi les entitats d'Assegurances d'Accidents, hi haurà botiquins portàtils o permanents per a primers auxilis.   
Article 38. Jubilació.   
A sol·licitud de qualsevol de les parts, amb la conformitat prèvia del Consell, a través d'expedient de Reestructuració de Plantilla, es podrà instar de l'Autoritat Laboral, per al personal amb un mínim de deu anys de servei, i l'edat del qual siga de 64 anys complits, la jubilació anticipada, segons les disposicions vigents, efectuant el Consell l'aportació que calga.   
Article 39. Fons d'ajudes socials.   
Es crea un Fons amb les aportacions del Consell i dels treballadors afectats per aquest Conveni a fi de cobrir les necessitats d'ordre social dels treballadors contractats laborals del Consell.   
Les aportacions seran les que determine la Comissió de Vigilància, Interpretació i Arbitratge de la massa salarial.   
La quantia d'aquestes aportacions serà renovada seguint la vigència del Conveni, i seran acumulables per als anys següents els superàvits que es produesquen.   
El Reglament de funcionament d'aquest Fons s'elaborarà en el termini de 30 dies des de la signatura d'aquest Conveni, i s'hi regularà la gestió en la qual el Comité d'Empresa participarà de forma paritària.   
DISPOSSICIONS ADDICIONALS  
Primera.   
Les categories professionals existents al Consell en el moment d'entrar envigor aquest Conveni, hauran d'adaptar-se a les categories establertes en aquest.   
Segona.   
Les taules salarials per a 1983 són les inclòses a l?Annex adjunt, amb indicació de les retribucions brutes anuals bàsiques i les corresponents als distints nivells de destinació i dedicació.   
DISPOSICIONS FINALS  
Primera.   
La quantia exacta de les retribucions percebudes pel personal efecte a aquest Conveni és la que figura a l'Annex que s'adjunta i que coincideix exactament amb les retribucions normalitzades dels funcionaris de l'Administració Civil de l'Estat, i hauran de figurar en els mateixos termes als Pressupostos Generals de la Generalitat Valenciana de cada Exercici.   
Segona.   
L'actualització anual dels diferents conceptes retributius s'efectuarà tenint en compte l'increment aprovat per als funcionaris de l'Administració de l'Estat per al mateix exercici econòmic.   
Tercera.   
La Generalitat Valenciana es compromet, d'acord amb l'adequació necessària a les normes de rang estatal, a la progressiva acumulació al Salari Base dels complements salarials, per tal que, en el termini menor possible, l?estructura remunerativa contemple únicament dos conceptes: les retribucions básiques i els complements per lloc de treball.   
Quarta.   
Aquest Conveni anul·la les anteriors disposicions en matèria laboral establertes al si del Consell, així com el Decret de la Presidència de 1981, en matèria de categories, accessos i vacants del personal laboral al servei del Consell.   
València, a cinc de maig de 1983.   
 ANNEX  
 TAULES SALARIALS PER A 1983  
 1. Retribucions bàsiques  
Categoria Sou base (1) Trienni  
   
Titulat Superior - 34 630.688 38.640  
Titulat Mitjà - 8 289.522 30.912  
Administratius - 6 015.025 23.184  
Auxiliars Adms. - 4 451.243 15.456  
Subalterns - 3 310.517 11.592  
Mecànic-conductor - 4 749.724 15.456  
(1) Sou-grau: a les retribucions anteriors s'afegiran dues pagues extraordinàries en quantia total, cada una, a una mensualitat de sou i triennis   
 2. Retribucions complementàries  
 Complement  
2.1. Categoria normalitzat  
   
Titulat Superior 38 417.580  
Titulat Mitjà 8 286.632  
Administratius 2'6 225.079  
Administratius 2'3 163.772  
Auxiliars Adms. 177.644  
Subalterns 193.698  
Mecànic-conductor 339.049  
2.2. Els subalterns percebran un complement compensador de retribucions mínimes de 10.518 pessetes anuals, mentre llurs retribucions íntegres durant aquest any no arriben a 50.000 pessetes mensuals.  
Els conductors percebran un complement per perillositat per un import anual de 210.551 pessetes.  
2.3. Els complements corresponents als conceptes de dedicació exclusiva i destinació es percebran per un import anual equivalent al que perceben els funcionaris de l'Administració Civil de l'Estat en aquestes mateixes circumstàncies, i que estiga contingut al quadre adjunt.   
 RETRIBUCIONS COMPLEMENTARIES  
 DE DESTINANCIO I DEDICACIO EXCLUSIVA  
 Dedicació  
Lloc de Treball Destinació exclusiva  
   
Subdirector General 66 120.860 598.331  
Cap de Servei 42 492.903 480.408  
Cap de Secció 65 340.601 360.336  
Cap de Sec. Tèc. T. M. 14 627.753 300.286  
Cap de Negociat T. S. 14 443.339 240.224  
Cap de Neg. T. M. o   
Adm. 80 250.442 180.175  
Cap Sec. Càrrec Polític 13 066.742 180.174  
Auxiliar Administratiu 8 24.286 549.712  
Subaltern 6 98.257 333.112  
Titulat Sup. sense nivell - - 228.290  
Titulat Mitjà sense nivell - - 182.649  
Adm. 1.a i 2.ª sense nivell - - 147.514  
Auxiliar Adm. sense nivell - - 131.712  
Subaltern sense nivell - - 120.112  
Conductor sense nivell - - 131.712